Obrint Pas - Uiquipedia

# Obrint Pas

### De Uiquipedia

Semeya del grupu en 2004

Obrint Pas ye un grupu de música procedente de Valencia. La so música ye un amiestu d'estilos como rock, ska y reggae con melodíes ya instrumentos tradicionales ente los que rescampla la dulzaina. En dalgunos de los sos cantares traten custiones como l'independentismu catalán, la unidá territorial y llingüística de los nomaos Países catalanes y la defensa del so idioma.

## [editar] Componentes

- Xavi Sarrià (guitarra y voz)
- Jaume Guerra (baxu)
- Robert Fernández (guitarra)
- Miquel Ramos (voz y tecláu)
- Marcos Úbeda (trombón)
- Ximo Tomàs Maki (bateria)
- Miquel Gironés (voz, percusión y dulzaina)
- Albert Benavent (trompeta)
- DJ Chola (scratch y bases)

## [editar] Hestoria

Obrint Pas formóse nel añu 1993, cuando un grupu de collacios estableció contautu nel Institutu Benlliure de Valencia. En 1994, graben la so primer maqueta cola que participaron na fase final del III Tirant de Rock. Nos años posteriores, la banda participa en dellos festivales y concursos nos que van afitando'l so soníu.

Obrint Pas nel conciertu Asturies nun escaez

El primer discu oficial aporta en 1997 col nome de La revolta de l'ànima (EP compuestu por cinco cantares). Dempués vieno Obrint Pas (2000), el primer álbum del grupu, cola discográfica Propaganda pel Fet. La consolidación del grupu llegó con Terra (2002), un trabayu onde prueben suerte con nuevos estilos. Llueu grabaron La Flama (2004), col qu'algamaron proyección n'otros países. En 2005 editen En moviment, discu en directo grabáu nel conciertu que se cellebró en Valencia,con motivu del 25 d'abril y n'homenaxe a Ovidi Montllor. Tuvo delles selmanes na llista de los 20 discos más vendíos n'España. Dempués d'una gran xira en 2006 col nome d'Internacionalista Tour, al añu siguiente Obrint Pas espubliza'l so cuartu álbum d'estudiu, Benvingut al paradís, nel qu'apaecen estremaes sonoridaes nueves a lo llargo de casi una ventena de cantares.

## [editar] Discografía

### [editar] Discos

- La revolta de l'ànima - 1997
- Obrint Pas - 2000
- Terra - 2002
- La flama - 2004
- En Moviment - 2005
- Benvingut al paradís - 2007

## [editar] Enllaces esternos

- Páxina oficial del grupu

Retrieved from "http://ast.wikipedia.org../../../o/b/r/Obrint_Pas_6e80.html"

Categoría: Grupos de música

##### Views

- Artículu
- Discusión
- Revisión actual

##### Buscar

##### Otres llingües

- Aragonés
- Català
- Deutsch
- English
- Español
- Euskara
- Français